Lakaat a reas e anv e Skol politeknek kevredadel Zurich (ETH) e 1896 goude bezañ chwitet e arnodenn gentañ avat. Eno e teuas da vezañ mignon ar matematikour Marcel Grossmann, a skoazellas anezhañ diwezhatoch e mentoniezh dieuklidel. Anaoudegezh a reas ivez gant Mileva Maric, e bried kentañ. Tapout a reas e skrid-testeni e 1900. Anzav a ra avat en e vuhezskrid ne oa ket « gouest da heuliañ ar chentelioù, da skrivañ notennoù ha dober labour-skol »[1]. E-doug ar prantad-se e kreskas e anaoudegezhioù o studiañ e-unan hag o lenn levrioù dave, evel re Boltzmann, Helmholtz ha re Nernst. E vignon Michele Besso a lakaas anezhañ da zizoleiñ kealioù Mekanik Ernst Mach.